La finalul sezonului 1971-1972, Cruijff a ajuns din nou în finala Ligii Campionilor cu Ajax, întâlnind formația italiană Inter Milano. Cruijff a marcat ambele goluri ale lui Ajax, aducând a doua Cupă a Campionilor consecutivă pentru Ajax. A reușit să câștige o nouă Cupă a Olandei, după ce a marcat golul decisiv în finala câștigată cu scorul de 3-2 în fața celor de la ADO Den Haag. A venit și al cincilea titlu de campion, iar contractul semnat pe o durată de șapte ani cu Ajax părea să îl țină la echipa lăncierilor pe durata întregii sale cariere de fotbalist. În acest sezon Ajax a participat în Cupa Intercontinentală, Cruijff adăugându-și un nou trofeu la palmares după victoria, scor 3-0, reputată în fața celor de la Independiente (în tur, în Argentina, scorul fusese egal, 1-1). De data aceasta cu Ștefan Covaci antrenor, Cruijff și-a adăugat a treia Cupă a Campionilor în palmares, după ce a învins în finală Juventus cu 1-0. A reușit să câștige și Supercupa Europei, după ce Ajax a trecut de Glasgow Rangers. În 1972, Cruijff reușea să câștige pentru a doua oară Balonul de Aur. La începutul sezonului 1973-1974, după doar 2 jucate pentru Ajax în noul sezon, Cruijff a fost vândut la FC Barcelona, pentru suma de 2 milioane de dolari.